Referat af årsmøde i Lyngby Seniorkor, mandag den 1. maj 2023

Der var 29 til stede. Regnskab, vedtægter og dagsorden blev delt ud.

**Dagsorden**

1. **Valg af dirigent**

Grete Petersen blev valgt til dirigent

1. **Valg af referent**

Jeanne Bau-Madsen blev valgt til referent

1. **Formandens beretning**

Formandens mundtlige beretning er vedlagt. Beretningen blev enstemmigt vedtaget.

1. **Kassereren fremlægger det reviderede regnskab**

Kassereren gør opmærksom på, at vi ingen penge har i kassen. Det skyldes, at vi har købt en ny printer og patroner hertil.

1. **Godkendelse af budget og fastsættelse af kontingent**

Formanden foreslår, at kontingentet sættes op til 100kr. Enstemmigt vedtaget

1. **Vedtægter**

Koret har ikke haft vedtægter før. Men hvis vi skal søge fonde, er vi nødt til at have vedtægter.

Det foreslås at indkaldelse af et ekstraordinært årsmøde kræver, at 50% af medlemmerne skal være enige om indkaldelsen. Fuldmagter accepteres ikke. Enstemmigt vedtaget.

Skal der stå at vi hører til på Lindegården? Bestyrelsen svarer at det står der, fordi man skal vide, hvor koret hører til, hvis vi skal søge fonde.

Steen mener, at det er godt med enkelte vedtægter.

Bestyrelsen ønsker, at vi skal være 4 i bestyrelsen. Tages op under valg.

Regnskabet udsendes før årsmødet.

Vi har ikke før oplyst om, hvor mange penge der er i kassen.

1. **Indkomne forslag**

Leif: Drøftelse af brug af Sorgenfri Kirke i fremtiden i stedet for Lundtofte Kirke. Mener at der er for lidt plads i Lundtofte både i våbenhuset og i kirken.

Sorgenfri Kirke har fin plads, gode øveforhold, god plads i kirken, flygel og god parkering. Nem at komme til med offentlige befordringsmidler.

Anna mener, at akustikken ikke var god. Mændene kunne ikke høres. Koret kunne ikke høre hinanden. Det skyldes antagelig vores opstilling.

Vi bør synge lidt i kirkerummet før koncerten.

Korlederen kan eventuelt kontakte kirken og Virum koret om, hvordan medlemmerne kan stå. Rune kontakter Virumkoret for at høre, om vi kan låne deres podier.

Steen: Bestyrelsen bestemmer, hvor vi skal synge.

Korlederen bestemmer vores pladser.

1. **Valg af bestyrelse**

Kassereren Grete Petersen blev enstemmigt genvalgt.

Lisbeth Sommer blev valgt som suppleant til bestyrelsen.

Desuden blev Jesper Matthiessen enstemmigt genvalgt som revisor.

1. **Eventuelt**

Margit: Som ny følte jeg mig ”lost”. Manglede blandt andet præsentation af repertoiret.

Anna beder om, at man siger, hvis man problemer.

Lisbeth foreslår, at man orienterer nye medlemmer om, hvordan koret fungerer.

Lise fortæller, at hun har som ny følte sig godt til pas fra begyndelsen.

Helle: Nabohjælp er en god ting

Else Marie: Støtte til mentor ordning. Har selv haft to mentorer i koret.

Allan fortæller om affæren om Den Danske Sang. Udbringer et leve for koret.

Nye sange til vinterens repertoire kan sendes til Anna.

Steen takker Anna for hendes direktion ved koncerten.

Ulla: Opvarmningen var for lang før koncerten.

Dirigenten sluttede mødet og takkede for god ro og orden.

Jeanne Bau-Madsen

2023 Formandens beretning.

Allerede fra sæsonens start lykkedes det os at komme op på 40 medlemmer, så Rune kunne starte i koret umiddelbart med det samme.

Vores fælles indsats med at skaffe nye medlemmer, både med annonceringer og flyers bevirkede, at der kom en del forbi og så os an. Faktisk 12 personer. Desværre var der kun få der blev. Måske skyldtes det, at det var for overvældende med både Deutshe Messe, Laudate Domino, Kirie og Cantique de Jean Racine.

Så gik efteråret med noder og lydfiler og stram styring af koret.

Et kormedlems ugentlige gang på Plejecentret Rygården, var medvirkende til, at vi lavede en aftale om en julekoncert der. Det gik nogenlunde, og der var god stemning ved kaffebordene bagefter.

Den 4/12 havde vi en fin julekoncert i Lundtofte Kirke med både solist og nodevender. Der kom så mange tilhørere at de sidst ankomne måtte se sammen i programmet. Efterfølgende havde et par kormedlemmer arrangeret en sammenkomst på ”Gordion” på Ulrikkenborg Plads. Det var et godt initiativ og det var vældigt hyggeligt.

Der var 23 medlemmer der havde lyst til at deltage i vores juleafslutning.

Forårsprogrammet var stort set det sammen, som vi ikke fik sunget i 2022, hvor vi måtte aflyse, så det burde være nemt at sætte i gang for både bestyrelse og webmaster. Men hjemmesider er somme tider lunefulde. Det viste sig, at der var forsvundet en hel del lydfiler og noder. Heldigvis havde Anna det hele på telefonen, og Leif udførte et stort arbejde med at få det hele på plads igen. Der var megen travlhed lige der.

En kraftig opfordring til Anna om at udvælge 4-5 sange, som skulle øves til næste gang, gav stor tilfredshed i koret. Øvegangene blev mere overskuelige og det var med til at give en god stabil periode.

I begyndelsen af marts fik vi den sørgelige besked at Casper var afgået ved døden, pludseligt og alt for tidligt. Han er savnet i koret og ikke mindst hos basserne.

Så kom Anna til skade. Hendes bilen totalskadet og foden måtte i en støvle. Det var både bøvlet og frustrerende for Anna. Rune tog over et par gange og vi fik kørt programmet igennem på bedste vis. Det er jo vigtigt at holde dampen oppe og gryden i kog.

Vi fik lyst til igen at kontakte plejecentret Rygården for at høre om de kunne tænke sig en forårskoncert. Det ville de hellere end gerne. Et par beboere sang med på bedste vis, men vidste selvfølgelig ikke noget om den famøse pause, som koret har kæmpet med og øvet igen og igen. Så der blev sunget igennem lige der. Det kunne vi kun more os over og vi er mere end velkomne en anden gang.

Bestyrelsen og Anna blev slemt betænkelige, da det gik op for os, at en uge før vores første koncert, så var der kun 3 sopraner på deltagerlisten. Men efter korprøven den 17. var der alligevel 11 på listen. Så det var fint.

I alt var vi 27 kormedlemmer til vore første koncert.

Den 30. april havde vi koncert i Sorgenfri kirke med 25 deltagere fra koret. Kirke var godt besat med tilhørere og vi synes det gik godt.

Til sidst

Tak til Anna og Rune for at lede os frem til to gode koncerter.

Tak til Leif for arbejdet med hjemmesiden.

Tak til Allan for interessante fortællinger og til Jesper for revision.

Sidst men ikke mindst tak til Jeanne og Grete for godt samarbejde i bestyrelsen.

1. maj 2023.

Annelise Steengaard